श्री गहलोत ने कहा कि सामाजिक न्याय एवं अधिकारिता मंत्रालय ने पिछले साढ़े चार वर्षों के दौरान दिव्यांगजनों के पुनर्वास के क्षेत्र में दुनिया भर में पहचान बनाई है और आजादी के बाद पहली बार मंत्रालय ने गिनीज बुक ऑफ वर्ल्ड रिकॉर्ड में छह रिकार्ड दर्ज कराए हैं। उन्होंने कहा कि दिव्यांगजनों के लिए पहचान पत्र बनाये जा रहे हैं जो दिव्यांगजनों को सभी सुविधाएं हासिल करने के लिए देशभर में मान्य होंगे।